ma Oselija

li ma lon ma suli Osejanija. ona la ma suli wan li lon telo. ma Tamenija en ma lili ante mute kin li lon telo sama.Constitution of Australia". ComLaw. 9 July 1900. lukin 5 August 2011.
== tenpo pini ==
==== jan nanpa wan pi ma Oselija ====
tenpo sike 65,000 pini la, jan nanpa wan li kama tan ma Asija.Fagan, Brian M.; Durrani, Nadia (2018). People of the Earth: An Introduction to World Prehistory. Taylor & Francis. pp. 250–253. ISBN 978-1-351-75764-5.Oppenheimer, Stephen (2013). Out of Eden: The Peopling of the World. Little, Brown Book Group. pp. 111–. ISBN 978-1-78033-753-1. ona li jo e ma mute e toki mute.Encyclopædia Britannica. ona li pali e ilo alasa mute li alasa e soweli e kala e waso e kasi. palisa alasa en palisa tawa kama li ni. jan nanpa wan ni li pali ala e tomo suli. kin la ona li tawa kepeken kulupu lili. 
tenpo sike 2500 pini (nanpa li ken mute)"General History" J. Burton, Torres Strait Regional Authority. lukin 22 July 2023 la kulupu jan li tawa ma telo Towe tan ma Intonesija. ma telo ni li lon poka pi ma Kinlan li ma linja wan lon tenpo pini la jan li ken tawa lon ona. ona li toki tawa jan nanpa wan ante la toki wan ona li jo e nimi mute sama. ona li pali e ilo telo tawa li tawa mute lon telo. 
==== jan kama pi ma Elopa ====
tenpo sike nanpa 1606 la, jan pi ma Netelan li lukin tawa ma Oselija. ona li sitelen e ma selo mute, li pana e nimi . taso, ona li lon ala e tomo.Davison, Hirst and Macintyre, p. 233 pi ma Inli li sitelen e ma selo mute kin lon tenpo sike nanpa 1770. ona li pana e nimi tawa ma selo ni. ona li toki e ni: jan ala li lawa e ma ni la ma Inli li jo e ma selo ni.Goucher, Candice; Walton, Linda (2013). World History: Journeys from Past to Present. Routledge. pp. 427–428. ISBN 978-1-135-08829-3. tenpo sike nanpa 1788 la, ma Inli li weka e jan ike e jan pakala tawa ma Niju Sato Welu."European discovery and the colonisation of Australia". Department of the Environment, Water, Heritage and the Arts, Commonwealth of Australia. 11 January 2008. lukin 7 May 2010.
jan pi ma Inli li utala li moli li lawa e jan nanpa wan.Attwood, Bain; Foster, Stephen Glynn (2003) Frontier Conflict: The Australian Experience National Museum of Australia ISBN 978-1-876944-11-7 p. 89 ona li lanpan e jan lili tan mama pi jan nanpa wan.Attwood, Bain (2005). Telling the truth about Aboriginal history. Crows Nest, New South Wales: Allen & Unwin. ISBN 978-1-74114-577-9. tenpo ni la, ni li awen, taso ni li pana kin e pilin ike tawa jan nanpa wan pi tenpo ni. ona li pana e nimi "kulupu jan lanpan" tawa jan nanpa wan tan ijo tenpo ni."The Stolen Generation" The Australian Museum. 22 June 2020. lukin 3 May 2021.
tenpo ni la kulupu nanpa wan mute li weka anu lon ala. nasin mute ona en toki ona li lon ala. lon poka telo la ni li lon. ale ni li tan utala jan pi ma Elopa. ona li ante e ma li pali e tomo li tawa weka e jan li toki e ni: sina o toki ala e toki sina lon ma mi. toki mute ni li kama lon li kama wawa lon tenpo ni."Languages Alive" Australian Institute of Aboriginal and Torres Strait Islander Studies. lukin 22 july 2023"Endangered Languages Map" Endangered Languages Project. 
==== kiwen mani ====
tenpo sike nanpa 1823 la jan pi ma Witowija li lukin e kiwen mani jelo lon ma anpa. ni li suli ala tawa ona lon tenpo ni.The Examiner (1934) "Keep It Quiet!" Anniversary of Gold Discovery: An Unsettling Factor https://trove.nla.gov.au/newspaper/article/51857157 tenpo sike nanpa 1850 tawa tenpo sike nanpa 1860 la kiwen mani mute li kama sona."Gold Rush History" Official Site for Melbourne, Victoria. tenpo ni la jan li sona e ni: ma Kaliponja la jan li kama jo e mani mute tan kiwen mani. tan ni la jan li kama lon ma Witowija li wile e pakala e ma li wile kama jo e mani mute. jan pali pi ma Sonko li tawa ma Witowija. ona mute li pali tawa ni: jan pi ma Juke li wile e mani tan ona."Chinese Gold Miners" National Museum of Australia. lukin 22 July 2023 tenpo ni kin la ma tomo Pentiko li jo e toki mute e nasin mute e jan mute tan ma Sonko. 
tenpo sike nanpa 1854 la kulupu lawa li pali e lawa mani sin. ona li ni: jan pali li wile e pana e mani mute tawa kulupu lawa pi ma Witowija pi ma Juke. kin la, jan utala lawa li kama jo e mani li lukin ala e pakala lawa. tan ni la jan pali mute li awen pali ala li kama jo e ilo moli. kulupu lawa li tawa e jan utala tawa ma tomo. ona li utala la jan li moli. tan ni la, kulupu nasin lawa sin li pali. kin la, pilin pi nasin lawa pi ma Oselija li ante.
==== kama ma wan ====
tenpo sike nanpa 1788 tawa sike nanpa 1900 la ma ni li ma sin luka wan pi ma Juke. ona li jo e jan lawa ante e kulupu utala ante e mute ante. tenpo sike nanpa 1890 tawa sike nanpa 1898 la jan lawa li toki e ni lon kulupu toki: ona li wile e kulupu e ma ale pi ma Oselija. ona li pali e lipu ma lawa sin li pana wile tawa jan. tenpo suno wan pi tenpo sike nanpa 1901 la ona li kama e ma wan Oselija. The Federation of Australia. Parliamentary Education Office (PEO). lukin 1 November 2022
==== lawa walo pi ma Oselija ====
lon tenpo kama ma wan la jan li pali e lawa sin. lawa li ni: jan kule walo ala li ken kama lon ala lon ma Oselija. ma Oselija li ma pi jan walo taso. ni li tan pilin ike tawa kulupu ante lon tenpo ona.https://www.nma.gov.au/defining-moments/resources/white-australia-policy tan ni la kulupu lawa li ken ni: jan li tan ma Elopa ala la ona li wile e pini e sitelen lukin. sitelen lukin ni pona ala li wile e sona mute la jan mute lili pi ma Elopa ala li kama tawa ma Oselija. lon tenpo pini pi utala suli nanpa tu la ma Oselija li wile e jan mute. tan ni la kulupu lawa li lawa e lawa ni. jan pi ma Elopa seli li tawa ma Oselija. tenpo sike nanpa 1966 la kulupu lawa pi jan Talo Tole li open e weka lawa ni. tenpo sike nanpa 1975 la kulupu lawa pi jan Ko Witelama li weka e ona ale kepeken lawa sin. lawa sin li ni: jan ale o pona tawa jan pi ma ale. jan ante li open kama la jan tan ma Wije li tawa tan utala pi ma Wije."Immigration and Citizenship > Migrant Stories > Vietnam" National Archives of Australia. lukin 23 July 2023
tenpo poka ni
tenpo sike nanpa 1997 la lipu sin pi kulupu lawa li pali. lipu ni li lukin e kulupu jan lanpan. ona li pana sona pi jan nanpa wan pi kulupu jan lanpan li sitelen e ijo ike ante tan ni."Bringing Them Home Report - Report of the National Inquiry into the Separation of Aboriginal and Torres Strait Islander Children from Their Families" (1997) R. Wilson; M. Dodson. Australian Human Rights Commission.
 tenpo sike nanpa 2008 la kulupu lawa pi jan Kewi Wate li toki e ni tawa jan nanpa wan: "mi pakala, lon tenpo ni la mi mute li wile e pona e pakala mi." "Apology to Australia's Indigenous peoples" (2008) K. Rudd. Commonwealth of Australia. 
ma Oselija li pilin poka tawa ma Mewika la ona li utala lon ma Akan li utala lon ma Ilakija kepeken ma Mewika. 
lon tenpo poka ni la ona li esun mute kepeken ma Sonko. ona li wile e kiwen mute tan ma Oselija.
== ma ==
telo suli Insija en telo suli Pasipi li poki e ma Oselija. kin la, telo Arafura en telo Timor li lon. selo ma pi ma Kinlan la, telo Coral li lon kin.
ma Oselija jo e ma kipisi pi luka wan e ma kipisi ante tu wan. kin la, ona jo e ma kipisi ante pi telo ante. ma lon ma Oselija li ni:
==== ma kipisi ====
* ma Kinlan (QLD)
* ma Nijusawelu (NSW)
* ma Satoselija (SA)
* ma Tamenija (TAS)
* ma Wesa Oselija (WA)
* ma Witowija (VIC)
==== ma kipisi lili ====
lon ma Oselija
* ma Ensi (NT)
* ma Asete (ACT)
* ma Jewipe (JBT)
ma telo
* ma telo Kisema
* ma telo Koko Kilin
* ma telo Nopa
== jan ==
tenpo sike 2016 la jan lawa li pali e lipu nanpa jan, pini la ona li lukin e ni: jan 23,401,892 li lon ma Oselija. 
ma suli la ma Oselija li jo ala e jan mute. jan mute li poka e selo ma e telo suli.
====== ma mama jan ======
lipu nanpa jan la jan lawa li sitelen e ni: ma mama sina li seme? jan li sitelen e ni:
len	ma mama 	kipisi	sona mute
 	ma Inli 	36.1% 	
 	ma Oselija 	33.5% 	ni la jan mute li tan ma Juke.
 	ma Ele 	11.0% 	
 	ma Sukosi 	9.3% 	
 	ma Sonko 	5.6% 	
 	ma Italija 	4.6% 	
 	ma Tosi 	4.5% 	
 	ma Palata 	2.8% 	
 	ma pi jan nanpa wan	2.8% 	ni la ma Oselija li lawa utala e ma la ona li 'ma pi jan nanpa wan' li ma telo Towe kin.
 	ma Elena 	1.8% 	
 	ma Netelan 	1.6% 	
 	ma Pilipina 	1.4% 	
 	ma Wije 	1.4% 	
 	ma Lunpan 	1% 	
====== toki mama jan ======
...
====== suli pi ma tomo ======
tan pi sona ni: Australian Bureau of Statistics (2021). Regional Population. https://www.abs.gov.au/statistics/people/population/regional-population/latest-release
 	nanpa jan	nimi pi ma tomo 	nimi lon toki Inli	ma kipisi 	ma kipisi la ona li ma tomo lawa ala lawa?
1 	5,259,764	ma tomo Sini 	Sydney 	ma Niju Sato Weli	lawa
2 	4,976,157	ma tomo Mepin 	Melbourne 	ma Witowija 	lawa
3 	2,568,927	ma tomo Pipan 	Brisbane 	ma Kinlan 	lawa
4 	2,192,229	ma tomo Pe 	Perth 	ma Wesan Oselija 	lawa
5 	1,402,393	ma tomo Atele 	Adelaide 	ma Satoselija 	lawa
6 	706,673 	ma tomo Koko 	Gold Coast 	ma Kinlan 	ala
7 	509,894 	ma tomo Nukase 	Newcastle 	ma Niju Sato Weli	ala
8 	482,250 	ma tomo Kanpa 	Canberra 	ma Esisi 	lawa
9 	355,631 	ma tomo Sansanko	Sunshine Coast 	ma Kinlan 	ala
10	305,880 	ma tomo Wolonkon	Wollongong 	ma Niju Sato Weli	ala
11	289,400 	ma tomo Silon 	Geelong 	ma Witowija 	ala
12	251,047 	ma tomo Opa 	Hobart 	ma Tamenija 	lawa
13	181,665 	ma tomo Tanwi 	Townsville 	ma Kinlan 	ala
14	155,638 	ma tomo Kense 	Cairns 	ma Kinlan 	ala
15	148,801 	ma tomo Tawin 	Darwin 	ma Ensi 	lawa
== soweli ==
soweli mute li lon ma Oselija taso. ona mute li ante mute tan soweli pi ma ante. soweli pi ma Oselija li ni:
* soweli noka suli (nasin sona: Macropodidae) li jo e noka suli li tawa wawa kepeken noka ona. noka ona li tawa sewi e ona la ona li tawa sinpin. mama ona li jo e poki lon sijelo sinpin ona. soweli sin li awen lon poki ni.
* soweli awen kasi (nasin sona: Phascolarctos cinereus) li walo pimeja li jo e kute suli. ona li tawa lili li lape mute lon kasi kiwen tan ni: ona li moku e lipu kasi taso.
* soweli uta waso.(nasin sona: Ornithorhynchus anatinus) li jo e uta waso li jo e noka akesi. mama ona li pana e sike mama. mije ona li jo e noka pi telo moli.
* waso suli ma (nasin sona: Dromaius novaehollandiae) li waso tawa sewi ala. ona li tawa lon ma. ona li jo e sijelo suli e palisa lawa suli e lawa lili. 
* soweli palisa monsi (nasin sona: Tachyglossidae) li jo e palisa mute lon monsi ona. palisa ni li pilin ike tawa soweli ante. ona li moku e pipi. mama ona li pana e sike mama. lawa ona li lili li jo e uta palisa.
soweli noka suli en waso suli ma li soweli pi sitelen lawa pi ma Oselija. ni li tan ni: soweli ni li ken ala tawa monsi la ma Oselija li tawa sinpin taso."Commonwealth Coat of Arms" Australian Government, Department of the Prime Minister and the Cabinet. lukin 23 july 2023
== tan sona ==
kulupu:ma
kulupu:ma Osejanija
kulupu:ma Oselija
kulupu:lipu ni li lon lipu Panton kin la o lukin